Patah Seribu

Patah Seribu merupakan sebuah telemovie yang dibintangi oleh Sharnaaz Ahmad dan Shila Amzah pada tahun 2012. Telemovie ini disiarkan di Astro Ria dan ini merupakan cubaan pertama Shila dalam bidang lakonan sekaligus beliau digandingkan buat pertama kalinya dengan Sharnaaz iaitu kekasih hatinya ketika itu.

Sinopsis
Telemovie ini menceritakan tentang Bella (Shila Amzah) yang dibesarkan dalam suasana mewah sejak kecil mula merasakan hidupnya kosong apabila mendapati rakan-rakannya hanya rapat dengannya kerana wang dan kedudukan. Dia berkenalan dengan Azu (Sharnaaz Ahmad) yang juga seorang penjual buah berangan namun Azu enggan melayannya sehinggalah pengutip cukai haram datang memeras ugutnya di gerai. Kasihan dengan nasib menimpa Azu, Bella kemudian membayar sejumlah wang kepada penjahat tersebut dan sejak itu dia semakin rapat dengan Azu dan pelbagai kisah menarik terjadi sepanjang perkenalan mereka. Namun percintaan mereka diuji apabila ayah Bella mengetahui akan hubungan mereka lalu mencuba untuk memisahkan mereka berdua.

Pelakon
Watak utama
 Sharnaaz Ahmad sebagai Azu
 Shila Amzah sebagai Bella

Dibantu oleh
 Jihan Muse sebagai Boy 
 Amar Baharin sebagai Khai 
 Sharifah Shahora
 Mahmud Ali Bashah
 Jasmin Hamid 
 Khaty Azean 
 Azlan Komeng

Penampilan Istimewa
 Reza Mohamed sebagai Arm
 Amar Asyraf sebagai Tauke

Rujukan